als_Latn dik_Latn sag_Latn
Policia në Hong Kong ka përdorur gaz lotsjellës, sot në mëngjes, për të ndaluar protestuesit pro-demokracisë, të cilët kanë bllokuar rrugën kryesore të këtij vendi. Afër selisë së policisë në rrethin e afërt të Wan Chai, qindra njerëz janë mbledhur në orët e para të mëngjesit për të shprehur zemërim për rrahjet ndaj tyre, të një ditë më parë nga ana e policisë.
Më 15 tetor, në Hong-Kong janë përleshur policia dhe protestuesit. Kjo ishte përleshja më e dhunshme prej se demonstratat për demokraci kanë filluar para më tepër se dy javësh dhe kjo ka çuar në disa arrestime. Qindra policë janë përleshur me protestuesit, që i mbronin barrikadat e reja në rrugën kryesore, afër selisë qeveritare të qytetit. Përfundimisht, policia e mori kontrollin ndaj rrugës kryesore, e cila ishte okupuar nga protestuesit.
Disa protestues dhe policë janë lënduar. Protestuesit, kryesisht studentë, kërkojnë votim të plotë të lirë për liderin e ardhshëm të Hong-Kongut. Kina, që e ka kontrollin ndaj Hong-Kongut, thotë se banorët mund të votojnë, por ajo do ta bëjë seleksionimin e kandidatëve. Ndryshe, protestat në Kinë kanë arritur që të paraqesin në rrugë mbi 100, 000 njerëz, numër ky që është ulur në mënyrë të konsiderueshme. REL
als_Latn als_Latn als_Latn